text: Flere sigtelser på vej mod to anholdte
  01 marts 2014 kl. 16.40
  De to mænd, der er mistænkt for at have sat ild på et sommerhus i Høll mellem Vejle og Fredericia, må imødese flere sigtelser.
  Det oplyser anklager Helle Iversen.
  - De er formelt kun sigtet for et tilfælde af brandstiftelse på nuværende tidspunkt, men der er flere sigtelser på vej, siger Helle Iversen til vafo.dk.
  Mændene er henholdsvis 19 og 28 år, og er nu fængslet på tredje måned.
  En 17-årig pige er også sigtet i sagen, men er ikke fængslet.
  Politiet efterforsker, om de tre har sat ild på 13 landejendomme og på seks sommerhuse i Vejle og Hedensted kommuner.
  Artikel i vafo.dk
  